**Navodila za delo, zgodovina 8.b, torek 17. 3. 2020**

**KAKO JE FRANCOSKA REVOLUCIJA ODMEVALA V SLOVENSKIH DEŽELAH, UČ STR. 79,80 IN DZ STR. 54,55**

Preberi besedilo **Zakaj so bile Ilirske province pomembne v slovenski zgodovini**, UČ str. 79 in 80.

Ponovno preberi in se osredotoči na **spremembe**, ki jih je uvedla francoska oblast (UČ str. 80, alineje).

Večkrat jih v mislih ponovi, si jih razloži po svoje, kar ti bo šlo, saj smo o tem ogromno razpravljali; spomni se na razsvetljence, človekove pravice, značilnosti absolutizma, zatiranje kmetov …

Sedaj reši nalogo 3 in nalogo 4 v DZ str. 55.

Preberi besedilo Valentina Vodnika v UČ str. 80 (levi zgornji kot, obarvano besedilo), ki opisuje Napoleona. **Vzemi zvezek, napiši naslov Ilirske province**. Prepiši vprašanje pod tekstom (modra pisava) in nanj odgovori. Ne prepiši dobesednih navedb Vodnika, zapiši svoja razmišljanja.

Valentin Vodnik se je navduševal nad Ilirskimi provincami in spremembami, ki jih je to obdobje prineslo. Preberi njegovo **pesem Ilirija Oživljena** v DZ str. 55 in reši nalogo 5.

Ponovno preberi **zadnji odstavek besedila** v UČ str.80. Govori o dogodku po koalicijskem porazu Napoleona in usodi Ilirskih provinc. Reši nalogo 6 v DZ str. 55.

**V zvezek zapiši razmišljanje in ga utemelji, zakaj so bile Ilirske province trajno pomembne za Slovence**.

KRATKOČASNIK je namig za dodatno, nekoliko poglobljeno raziskovalno delo, ki prežene višek dooolgega časa … na koncu pa lahko ob ponovnem snidenju v šoli zagotovi kakšno lepo nagrado.

V učbeniku na str. 80 je omenjena prostozidarska loža (razsvetljenci). Poskusi poiskati podatke o delovanju prostozidarjev v preteklosti na slovenskih tleh. (Zapis v zvezek.)

Veliko uspeha pri delu in ostani zdrav/a.

Učiteljica Darja Skopec